CELEX: 62005CA0284
Language: da
Date: 2009-12-15 00:00:00
Title: Sag C-284/05: Domstolens dom (Store Afdeling) af 15. december 2009 — Europa-Kommissionen mod Republikken Finland (Traktatbrud — toldfritagelse for indførsel af forsvarsmateriel og materiel til både civilt og militært brug)

27.2.2010   
            
            
               DA
            
            
               Den Europæiske Unions Tidende
            
            
               C 51/2
            
         Domstolens dom (Store Afdeling) af 15. december 2009 — Europa-Kommissionen mod Republikken Finland
   (Sag C-284/05) (1)
   
   (Traktatbrud - toldfritagelse for indførsel af forsvarsmateriel og materiel til både civilt og militært brug)
   2010/C 51/02
   Processprog: finsk
   
      Parter
   
   
      Sagsøger: Europa-Kommissionen (ved G. Wilms og P. Aalto, som befuldmægtigede)
   
      Sagsøgt: Republikken Finland (ved T. Pynnä, E. Bygglin, J. Heliskoski og A. Guimaraes-Purokoski, som befuldmægtigede)
   
      Intervenienter til støtte for den anden part i sagen: Kongeriget Danmark (ved J. Molde, som befuldmægtiget), Forbundsrepublikken Tyskland (ved M. Lumma og U. Forsthoff, som befuldmægtigede), Den Hellenske Republik (ved E.-M. Mamouna og K. Boskovits, som befuldmægtigede), Den Italienske Republik (ved I.M. Braguglia, som befuldmægtiget, og avvocato dello Stato G. De Bellis), Den Portugisiske Republik (ved L. Inez Fernandes, som befuldmægtiget), og Kongeriget Sverige (ved A. Falk, som befuldmægtiget)
   
      Sagens genstand
   
   Traktatbrud — tilsidesættelse af artikel 2, 9, 10 og 11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155, s. 1), og, for tiden efter den 31. maj 2000, Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1) — toldfritagelse for indførsel af forsvarsmateriel og materiel til både civilt og militært brug
   
      Konklusion
   
   
               1)
            
            
               Republikken Finland har tilsidesat de forpligtelser, der påhvilede den i henhold til artikel 26 EF, artikel 20 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks og følgelig den fælles toldtarif, idet den fritog indførsel af militært materiel for told i årene 1998-2002, samt de forpligtelser, der påhvilede den i henhold til artikel 2 og 9-11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, som ændret ved Rådets forordning (Euratom, EF) nr. 1355/96 af 8. juli 1996, og de samme artikler i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, idet den har afvist at beregne, fastslå og stille de dertilhørende egne indtægter til rådighed for Kommissionen for De Europæiske Fællesskaber, og idet den har afvist at betale morarenter som følge af, at de egne indtægter ikke har været stillet til rådighed for Kommissionen for De Europæiske Fællesskaber.
            
         
               2)
            
            
               Republikken Finland betaler sagens omkostninger.
            
         
               3)
            
            
               Kongeriget Danmark, Forbundsrepublikken Tyskland, Den Hellenske Republik, Den Italienske Republik, Den Portugisiske Republik og Kongeriget Sverige bærer deres egne omkostninger.
            
         
      (1)  EUT C 271 af 29.10.2005.